ΠΡΟΣΚΛΗΣΗ
Αριθμ. 20890οίκ
Ανοιχτή πρόσκληση εκδήλωσης ενδιαφέροντος
για την πλήρωση της θέσης του Προέδρου και
των Συμβούλων της Ενιαίας Αρχής Δημοσίων
Συμβάσεων (ΕΑΔΗΣΥ).
Ο ΥΠΟΥΡΓΟΣ ΔΙΚΑΙΟΣΥΝΗΣ
Έχοντας υπόψη:
Τον ν. 4412/2016 (Α΄ 147), όπως αντικαταστάθηκε με
τις διατάξεις του ν. 4912/2022 (Α΄ 59), απευθύνει ανοιχτή
πρόσκληση εκδήλωσης ενδιαφέροντος για την πλήρωση
της θέσης του Προέδρου και των Συμβούλων της Ενιαίας
Αρχής Δημοσίων Συμβάσεων (ΕΑΔΗΣΥ) με πενταετή θητεία, η οποία προβλέπεται στις διατάξεις του άρθρου 348
του ν. 4412/2016, όπως αντικαταστάθηκε με το άρθρο
5 του ν. 4912/2022.
Α. Σύσταση και συγκρότηση της Ενιαίας Αρχής Δημοσίων Συμβάσεων (ΕΑΔΗΣΥ)
1. Η Ενιαία Αρχή Δημοσίων Συμβάσεων (εφεξής «η
Αρχή») έχει ως αντικείμενο α) την ανάπτυξη και προαγωγή της εθνικής στρατηγικής, πολιτικής και δράσης
στον τομέα των δημόσιων συμβάσεων, τη διασφάλιση
της διαφάνειας, αποτελεσματικότητας, συνοχής και
εναρμόνισης των διαδικασιών ανάθεσης και εκτέλεσης
των δημόσιων συμβάσεων προς το εθνικό και ενωσιακό δίκαιο, τη διαρκή βελτίωση του νομικού πλαισίου
των δημόσιων συμβάσεων και την τήρησή του από τα
δημόσια όργανα και τις αναθέτουσες αρχές και β) την
επίλυση των διαφορών που ανακύπτουν κατά το στάδιο
που προηγείται της σύναψης των συμβάσεων δημοσίων έργων, προμηθειών και υπηρεσιών, ύστερα από την
άσκηση προδικαστικής προσφυγής.
2. Η Αρχή είναι ανεξάρτητη διοικητική αρχή, απολαύει
λειτουργικής ανεξαρτησίας, διοικητικής και οικονομικής αυτοτέλειας, δεν υπόκειται σε έλεγχο ή εποπτεία
από κυβερνητικά όργανα ή άλλες διοικητικές αρχές και
υποστηρίζεται διοικητικά από το Υπουργείο Δικαιοσύνης. Η Αρχή υπόκειται μόνο σε κοινοβουλευτικό έλεγχο,
σύμφωνα με το άρθρο 138Α του Κανονισμού της Βουλής
(Α΄ 106) και στον κατασταλτικό έλεγχο του Ελεγκτικού
Συνεδρίου.
3. Η Αρχή αποτελείται από τον Πρόεδρο, δέκα (10)
Συμβούλους και τριάντα (30) μέλη
Β. Περιγραφή της θέσης
1. Αρμοδιότητες
Ο Πρόεδρος της Αρχής έχει την ευθύνη της λειτουργίας της και ασκεί όλες τις προς τούτο αρμοδιότητες.
Ενδεικτικά:
α) Εκπροσωπεί την Αρχή δικαστικώς και εξωδίκως,
ενώπιον των δικαστηρίων, κάθε άλλης δημόσιας αρχής
και τρίτων,
β) συντονίζει και κατευθύνει τη συνολική λειτουργία
της Αρχής και των οργανικών μονάδων αυτής και ασκεί
την πειθαρχική εξουσία επί του προσωπικού της Αρχής
ως πειθαρχικός προϊστάμενος αυτού,
γ) μεριμνά για την κατάρτιση του προϋπολογισμού,
του απολογισμού και του ισολογισμού της Αρχής, τη
διαχείριση των οικονομικών της και τη διάθεση των πιστώσεων, σύμφωνα με τις διατάξεις των Κανονισμών
Λειτουργίας και Οικονομικής Διαχείρισης και της κείμενης νομοθεσίας,
δ) ορίζει τα θέματα των συνεδριάσεων του Εκτελεστικού Συμβουλίου της Αρχής,
ε) κατανέμει τους Συμβούλους και τα μέλη της Αρχής
για τη συγκρότηση των Κλιμακίων,
στ) μεριμνά για τη διαρκή επιμόρφωση και κατάρτιση
των μελών και του επιστημονικού προσωπικού της Αρχής σε θέματα δημόσιων συμβάσεων.
Οι Σύμβουλοι ασκούν τις αρμοδιότητες που τους ανατίθενται και μεριμνούν για την εύρυθμη λειτουργία των
οργανικών μονάδων και των Κλιμακίων που υπάγονται
στην αρμοδιότητά τους. Ειδικότερα, συντονίζουν και κατευθύνουν τα μέλη και το επιστημονικό προσωπικό της
Αρχής που υπάγεται στον τομέα αρμοδιότητάς τους και
προΐστανται των Κλιμακίων σύμφωνα με όσα ειδικότερα
ορίζονται στον Κανονισμό Λειτουργίας της Αρχής.
2. Διαδικασία επιλογής του Προέδρου και των Συμβούλων της Αρχής
Εντός δέκα (10) ημερών από τη λήξη της προθεσμίας
εκδήλωσης ενδιαφέροντος, υποβάλλεται, με μέριμνα
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
12 Μαΐου 2022
ΤΕΥΧΟΣ  Α.Σ.Ε.Π.
Αρ. Φύλλου 31
ΤΕΥΧΟΣ ΠPOKHPYΞEΩN AΝΩΤΑΤΟΥ ΣΥΜΒΟΥΛΙΟΥ ΕΠΙΛΟΓΗΣ ΠΡΟΣΩΠΙΚΟΥ
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Α.Σ.Ε.Π. 31/12.05.2022
του Υπουργού Δικαιοσύνης, κατάλογος των υποψηφίων στην Επιτροπή Θεσμών και Διαφάνειας της Βουλής. Μαζί
με τον κατάλογο υποβάλλεται εισήγηση ως προς τα καταλληλότερα κατά σειρά πρόσωπα, μεταξύ των υποψηφίων
που πληρούν τα κριτήρια επιλογής, ως εξής: (α) εισήγηση για την επιλογή του Προέδρου και έξι (6) Συμβούλων
από τον Υπουργό Δικαιοσύνης, (β) εισήγηση για την επιλογή δύο (2) Συμβούλων από τον Υπουργό Ανάπτυξης και
Επενδύσεων και (γ) εισήγηση για την επιλογή δύο (2) Συμβούλων από τον Υπουργό Υποδομών και Μεταφορών.
Ο Πρόεδρος και οι Σύμβουλοι διορίζονται με πράξη του Υπουργικού Συμβουλίου, η οποία εκδίδεται ύστερα από
γνώμη της Επιτροπής Θεσμών και Διαφάνειας της Βουλής που παρέχεται σύμφωνα με όσα προβλέπονται στον
Κανονισμό της Βουλής.
3. Αποδοχές
Ως προς τις αποδοχές του Προέδρου και των Συμβούλων της Αρχής εφαρμόζεται η παρ. 3 του άρθρου 22 του
ν. 4354/2015 (Α΄176) και η παρ. 13 του άρθρου 13 του ν. 2703/1999 (Α΄ 72).
Γ. Νόμιμες προϋποθέσεις-Προσόντα
Στις θέσεις του Προέδρου και των Συμβούλων της Αρχής επιλέγονται:
α) συνταξιούχοι Πρόεδροι, Αντιπρόεδροι ή Σύμβουλοι του Συμβουλίου της Επικρατείας,
β) συνταξιούχοι Πρόεδροι, Αντιπρόεδροι ή Σύμβουλοι του Ελεγκτικού Συνεδρίου,
γ) συνταξιούχοι Πρόεδροι Εφετών ή Εφέτες Διοικητικών Δικαστηρίων με εμπειρία στο δίκαιο των δημοσίων
συμβάσεων,
δ) συνταξιούχοι Πρόεδροι, Αντιπρόεδροι ή νομικοί σύμβουλοι του Νομικού Συμβουλίου του Κράτους με εμπειρία
στο δίκαιο των δημόσιων συμβάσεων
ε) ομότιμοι Καθηγητές Νομικών Σχολών των Ανώτατων Εκπαιδευτικών Ιδρυμάτων της Χώρας, με γνωστικό αντικείμενο συναφές προς το δίκαιο των δημοσίων συμβάσεων.
Δ. Κωλύματα - Ασυμβίβαστα
α) Στο πρόσωπο του Προέδρου και των Συμβούλων δεν πρέπει να συντρέχουν τα κωλύματα της παρ. 4 και 6 του
άρθρου 3 του ν. 3051/2002 (Α΄ 220), με την επιφύλαξη του άρθρου 349 του ν. 4412/2016, όπως αντικαταστάθηκε
με το άρθρο 6 του ν. 4912/2022. Στον Πρόεδρο της Αρχής εφαρμόζεται, επίσης, το Κεφάλαιο Α’ του Μέρους Δ’ του
ν. 4622/2019 (Α΄ 133).
β) Ο Πρόεδρος και οι Σύμβουλοι της Αρχής είναι πλήρους και αποκλειστικής απασχόλησης, τελούν δε, για το
λόγο αυτόν, σε αναστολή άσκησης οποιουδήποτε άμισθου ή έμμισθου δημόσιου ή δικηγορικού λειτουργήματος,
συμπεριλαμβανομένης της ιδιότητας του εταίρου δικηγορικής εταιρείας, ή οποιασδήποτε άλλης επαγγελματικής
δραστηριότητας. Ο Πρόεδρος και οι Σύμβουλοι, αν κατέχουν, με οποιαδήποτε ιδιότητα, έμμισθη θέση στον δημόσιο
τομέα, κατά την έννοια της περ. α΄ της παρ. 1 του άρθρου 14 του ν. 4270/2014 (Α΄ 143), απαλλάσσονται, κατά τη
διάρκεια της θητείας τους, από την υποχρέωση άσκησης των καθηκόντων της θέσης τους.
γ) Ο Πρόεδρος και οι Σύμβουλοι της Αρχής απαγορεύεται, κατά τη διάρκεια της θητείας τους, να ασκούν οποιουδήποτε είδους εμπορική δραστηριότητα ή να είναι μέτοχοι ή να εμπλέκονται με οποιονδήποτε τρόπο σε οικονομικό
φορέα που αναπτύσσει δραστηριότητα στον τομέα των δημόσιων συμβάσεων.
δ) Ο Πρόεδρος και οι Σύμβουλοι της Αρχής απαγορεύεται, κατά τη διάρκεια της θητείας τους, να είναι μέλη πολιτικού κόμματος.
ε) Δεν διορίζεται σε θέση Προέδρου ή Συμβούλου της Αρχής εκείνος ο οποίος έχει ο ίδιος ή ο σύζυγός του ή
πρόσωπο με το οποίο έχει συνάψει σύμφωνο συμβίωσης ή συγγενής του μέχρι β΄ βαθμού ή οποιοδήποτε άλλο
πρόσωπο, φυσικό ή νομικό, με το οποίο συνδέεται στενά, άμεσο προσωπικό, οικονομικό ή άλλου είδους συμφέρον,
το οποίο να επηρεάζει ή να φαίνεται να επηρεάζει την αμερόληπτη και αντικειμενική κρίση του κατά την άσκηση
των καθηκόντων του.
Ε. Διαδικασία υποβολής αιτήσεων συμμετοχής (υποψηφιοτήτων)
1. Οι ενδιαφερόμενοι που πληρούν τις νόμιμες προϋποθέσεις για διορισμό στις προκηρυσσόμενες θέσεις και διαθέτουν τα απαιτούμενα από την παρούσα προκήρυξη τυπικά και ουσιαστικά προσόντα καλούνται να συμπληρώσουν
την σχετική αίτηση που έχει αναρτηθεί στην ιστοσελίδα του Υπουργείου Δικαιοσύνης και να την υποβάλουν είτε
αυτοπροσώπως είτε με άλλο εξουσιοδοτημένο από αυτούς πρόσωπο, εφόσον η εξουσιοδότηση φέρει την υπογραφή τους θεωρημένη από δημόσια αρχή, είτε ταχυδρομικά με συστημένη επιστολή στην ακόλουθη διεύθυνση:
Υπουργείο Δικαιοσύνης
Τμήμα Διοίκησης Ανθρώπινου Δυναμικού (Α7)
Μεσογείων 96 Τ.Κ. 11527
2. Οι αιτήσεις πρέπει να συνοδεύονται από: α) αναλυτικό βιογραφικό σημείωμα, β) υπεύθυνη δήλωση ότι στο
πρόσωπο του υποψηφίου δεν συντρέχει κάποιο από τα προβλεπόμενα κωλύματα διορισμού ή ότι αν ο υποψήφιος
επιλεγεί θα προβεί, αμέσως μετά την διατύπωση γνώμης από την Επιτροπή Θεσμών και Διαφάνειας και πριν τον
διορισμό του στις απαιτούμενες ενέργειες προς άρση τυχόν κωλύματος, καθώς και γ) οποιοδήποτε σχετικό έγγραφο
αποδεικνύει την απαιτούμενη εμπειρία στον τομέα των δημοσίων συμβάσεων, συμπεριλαμβανομένων των δικαστικών αποφάσεων και επιστημονικών δημοσιεύσεων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Α.Σ.Ε.Π. 31/12.05.2022
3. Η προθεσμία υποβολής των αιτήσεων είναι δέκα (10) ημέρες (υπολογιζόμενες ημερολογιακά) και αρχίζει από
την επόμενη ημέρα της δημοσίευσης της παρούσας πρόσκλησης στην Εφημερίδα της Κυβερνήσεως.
Στην περίπτωση αποστολής των αιτήσεων ταχυδρομικώς το εμπρόθεσμο των αιτήσεων κρίνεται με βάση την
ημερομηνία που φέρει ο φάκελος αποστολής, ο οποίος μετά την αποσφράγισή του επισυνάπτεται στην αίτηση
των υποψηφίων.
Αθήνα, 6 Μαΐου 2022
Ο Υπουργός
ΚΩΝΣΤΑΝΤΙΝΟΣ ΤΣΙΑΡΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Α.Σ.Ε.Π. 31/12.05.2022
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20221000031.pdf | Tokens: 11253]